CELEX: 62014TN0383
Language: fi
Date: 2014-05-30 00:00:00
Title: Asia T-383/14: Kanne 30.5.2014 – Europower v. komissio

21.7.2014   
            
            
               FI
            
            
               Euroopan unionin virallinen lehti
            
            
               C 235/31
            
         Kanne 30.5.2014 – Europower v. komissio
   (Asia T-383/14)
   2014/C 235/42
   Oikeudenkäyntikieli: italia
   
      Asianosaiset
   
   
      Kantaja: Europower SpA (Milano, Italia) (edustajat: asianajajat G. Cocco ja L. Salomoni)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan päätöksen hylätä Europower S.p.A:n tarjous toisen tarjoajan hyväksi tarjouspyyntömenettelyssä, joka koskee kaasuturbiinilla varustetun kolmoistuotantolaitoksen rakentamista ja sen huoltoa,
            
         
               —
            
            
               kumoamaan valitun tarjouksen ominaisuuksista ja eduista tehdyn päätöksen
            
         
               —
            
            
               kumoamaan päätöksen kieltäytyä antamasta jäljennöstä kantajan 7.4.2014 tekemällä hakemuksella pyytämistä asiakirjoista ja antamaan tämän johdosta tarpeelliset määräykset, jotta kyseisiin asiakirjoihin on mahdollista tutustua,
            
         
               —
            
            
               kumoamaan myöhemmän uudistetun hakemuksen johdosta tehdyn päätöksen kieltäytyä antamasta mahdollisuutta tutustua kyseisiin asiakirjoihin,
            
         
               —
            
            
               kumoamaan kaikki myöhemmät, tarkoitukselliset, asiaan liittyvät tai jopa vielä tuntemattomat toimenpiteet ja erityisesti hankintamenettelyn pöytäkirjat, sopimuspuoleksi valitun tarjoajan kanssa mahdollisesti tehdyt sopimukset, varmennukset siitä, onko sopimuspuoleksi valittu tarjoaja täyttänyt esitetyt vaatimukset, kaikki toimet, jotka eivät ole tiedossa, sillä varauksella, että kanneperusteita voidaan täydentää unionin yleisen tuomioistuimen työjärjestyksen 48 artiklan nojalla.
            
         Toissijaisesti
   
               —
            
            
               kumoamaan osittain tarjouspyynnön,
            
         
               —
            
            
               kumoamaan osittain tarjouspyynnössä olevan hallinnollisen liitteen,
            
         
               —
            
            
               lopuksi velvoittamaan komission korvaamaan vahingot asian käsittelyn kuluessa määritetyin osin.
            
         
      Oikeudelliset perusteet ja pääasialliset perustelut
   
   Nyt käsiteltävä kanne koskee päätöstä, jolla kantajan tarjous on hylätty samassa hankintamenettelyssä, joka on myös asian T-355/14, STC SpA vastaan komissio, kohteena.
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu olennaisten menettelymääräysten rikkomiseen, asetuksen N:o 1268/2012 148 artiklassa vahvistetun tasapuolisen kohtelun periaatteen loukkaamiseen, tarjouspyyntömenettelyä koskevien sääntöjen rikkomiseen ja siihen, että käsiteltävässä asiassa on syyllistytty harkintavallan väärinkäyttöön.
               
                           —
                        
                        
                           Kantaja väittää tässä yhteydessä, että tarjoajan oli voidakseen osallistua hankintamenettelyyn täytettävä II.2.3. kohdassa mainitut teknistä suorituskykyä koskevat vaatimukset, mikä edellytti hankintamenettelyn ulkopuolelle jättämisen uhalla sitä, että kilpailijat rakentavat välittömästi kokonaan ainakin kaksi yhteistuotantolaitosta, joiden sähköntuotantokapasiteetti on ainakin 8 MW. Sopimuspuoleksi valittu tarjoaja olisi pitänyt jättää hankintamenettelyn ulkopuolelle, koska se ei täyttänyt tarjouspyyntömenettelyä koskevissa säännöissä asetettuja vähimmäisvaatimuksia.
                        
                     
         
               2)
            
            
               Toinen kanneperuste, joka perustuu asetuksen N:o 1268/2012 (1) 149 artiklan rikkomiseen, asetuksen N:o 966/2012 (2) 113 artiklan rikkomiseen, direktiivin 2004/18/EY (3) rikkomiseen (kyseisen direktiivin johdanto-osan 39 perustelukappale); ja siihen, että käsiteltävässä asiassa on syyllistytty harkintavallan väärinkäyttöön.
               
                           —
                        
                        
                           Kantaja väittää tässä yhteydessä, että hankintamenettelyn ratkaiseminen ja hankintasopimuksen tekeminen ovat lainvastaisia koska sopimuspuoleksi valitulla tarjoajalla ei ollut oikeutta saada niitä pisteitä, jotka sille annettiin, sillä komission vahvistamien arviointiperusteiden nojalla tehdyn teknisen tarjouksen arvioinnin on välttämättä perustuttava tuotantolaitoksen tosiasialliseen tehoon eikä kilpailijan yksipuoliseen ilmoitukseen. Tarjouspyyntömenettelyn osalta on siis loukattu avoimuuden ja yhdenvertaisen kohtelun periaatetta.
                        
                     
         
               3)
            
            
               Kolmas kanneperuste, joka perustuu asetuksen N:o 966/2012 112 artiklan rikkomiseen, asetuksen N:o 966/2012 111 artiklassa mainitun tarjousten salaisina pitämistä koskevan periaatteen loukkaamiseen, asetuksen N:o 1268/2012 157 ja 159 artiklan rikkomiseen ja siihen, että käsiteltävässä asiassa on syyllistytty harkintavallan väärinkäyttöön.
               
                           —
                        
                        
                           Kantaja väittää tässä yhteydessä, että tarjouspyyntömenettelyyn liittyvät toimet hankintasopimuksen tekemiseksi toteutettiin yhden ainoan istunnon aikana tutkimalla samanaikaisesti hallinnolliset asiakirjat tarjoajien hyväksymiseksi tarjouspyyntömenettelyyn, tekninen tarjous ja taloudellinen tarjous. Tällainen menettelytapa on ristiriidassa tarjousten salaisina pitämistä koskevan periaatteen ja tarjousten erillisyyttä koskevan periaatteen kanssa.
                        
                     
         
               4)
            
            
               Neljäs kanneperuste, joka perustuu tasapuolisen kohtelun ja avoimuuden periaatteiden loukkaamiseen, perussopimuksen 15 ja 298 artiklan rikkomiseen, asetuksen N:o 966/2012 102 artiklan rikkomiseen, direktiivin 2004/18/EY 6 artiklan rikkomiseen ja siihen, että käsiteltävässä asiassa on syyllistytty harkintavallan väärinkäyttöön.
               
                           —
                        
                        
                           Kantaja väittää tässä yhteydessä, että esitetyn tarjouksen hylkäämisestä tehdyn päätöksen jälkeen komissio ilmoitti ainoastaan pisteiden myöntämistä koskevan asteikon ja kieltäytyi tämän jälkeen lainvastaisesti antamasta mahdollisuutta tutustua pyydettyihin asiakirjoihin jopa sen jälkeen, kun kantaja teki asetuksen N:o 1049/2001 (4) 7 artiklan ja sitä seuraavien artiklojen perusteella uudistetun hakemuksen.
                        
                     
         
               5)
            
            
               Viides kanneperuste, joka perustuu tasapuolisen kohtelun ja avoimuuden periaatteiden loukkaamiseen, asetuksen N:o 1268/2012 157 ja 158 artiklan rikkomiseen ja siihen, että käsiteltävässä asiassa on syyllistytty harkintavallan väärinkäyttöön.
               
                           —
                        
                        
                           Kantaja väittää tässä yhteydessä, että se, ettei hankintamenettelyn pöytäkirjoista ja hankintasopimuksen tekemistä koskevista lopullisista päätöksistä ole annettu jäljennöstä asetuksen N:o 1268/2012 157 artiklan vastaisesti, esti kantajaa saamasta tietoonsa mainituissa säännöissä vahvistetut edellytykset.
                        
                     
         
      (1)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL L 362, s. 1).
   
      (2)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL L 298, s. 1).
   
      (3)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EVUL L 134, s. 114).
   
      (4)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EUVL L 145, s. 43).